Karūna (serialas)

Karūna (angl. The Crown) – amerikiečių ir britų istorinė drama apie karalienės Elžbietos II (Elizabeth II) valdymo laikotarpį. Serialo režisierius ir scenarijaus autorius Piteris Morganas (Peter Morgan), prodiusavo „Left Bank Pictures“ ir „Sony Pictures Television“ kompanijai „Netflix“. Pirmasis sezonas apima jaunosios karalienės Elžbietos II ir Filipo (Philip) 1947 m. vestuvesSingh, Anita. £100m Netflix Series Recreates Royal Wedding [„Netflix“ serialas atkuria karališkąsias vestuves už 100 mln. svarų]. The Daily Telegraph. Originalas archyvuotas 2016-03-22. bei karalienės sesers, princesės Margret (Margaret), 1955 m. sužadėtuves su RAF kapitonu Piteriu Tiaunzendu (Peter Townsend).Smith, Russ. The Crown: What year did Series 1 finish? What will be in season 2? [„Karūna“: kuriais metais buvo užbaigtas pirmasis sezonas? Ko laukti antrajame sezone?]. Daily Express. Originalas archyvuotas 2018-01-26. Antrajame sezone kalbama apie 1956 m. Sueco krizę, 1963 m. Jungtinės Karalystės ministro pirmininko Heroldo Makmilano (Harold Macmillan) atsistatydinimą ir princo Edvardo (Edward) gimimą. Trečiajame sezone dėmesys skiriamas 1964–1977 m. laikotarpiui, kuomet Didžiajai Britanijai dvi kadencijas vadovavo Heroldas Vilsonas (Harold Wilson). Taip pat pristatoma būsima princo Čarlzo (Charles) antroji žmona, Kamila Šend (Camilla Shand). Ketvirtasis sezonas – apie Margaret Tečer (Margaret Thatcher) pirmininkavimą ir ledi Dianos Spencer (Diana Spencer) nelaimingą santuoką su princu Čarlzu. 2022 m. pradžioje bus išleistas paskutinis penktasis sezonas.Halleman, Caroline. Season 5 of The Crown: Everything We Know So Far [Serialo „Karūna“ penktasis sezonas: viskas, ką mes šiuo metu žinome]. Town&Country. Nuoroda patikrinta 2021-04-18.

Nors serialas „Karūna“ susilaukė kritikos dėl kai kurių istorinių netikslumų, jis itin vertinamas už puikią vaidybą, režisavimą, scenarijų bei kinematografiją.

 Sezonai 
+SezonasSerijosOriginaliai išleista1102016 m. lapkričio 4 d.2102017 m. gruodžio 8 d.3102019 m. lapkričio 17 d.4102020 m. lapkričio 15 d.

 Išnašos 

Kategorija:JAV televizijos serialai
Kategorija:Jungtinės Karalystės televizijos serialai
Kategorija:Dramos (serialai)